google/wiki40b huggingface dataset:
Dravit

Charakteristika

Je to prihľadný až polopriesvitný minerál s matným, smolným leskom. Tvrdosť sa pohybuje v rozmedzí 7 až 7,5 (čiže niekde na úrovni kremeňa). Farby sú rôzne od čiernej, cez hnedú, až po takmer bezfarebné varianty. Jeho jediné praktické využitie je v šperkárstve.

Vznik

Dravit sa najčastejšie vyskytuje v metamorfne premenených vápencoch, prípadne v mafických magmatitoch, kde bol metasomaticky prinesený bór. Menej častý je jeho výskyt v pegmatitoch.
Minerály, najčastejšie sa vyskytujúce spolu s dravitom sú kremeň, kalcit, dolomit, epidot, albit, muskovit, fluorit a titanit.

Výskyt

Slovinsko (Dravograd), Taliansko, Nórsko, Fínsko, USA (New York, New Jersey, Maine), Kanada, Brazília, Austrália, Keňa, Nepál.
Arminius

Arminius (zriedkavo Armenius, v Nemecku aj Hermann der Cherusker), nazývaný aj knieža Cheruskov (* 16/17 pred Kr. – † okolo 21 po Kr.) bol náčelník kmeňa Cheruskov. Preslávil sa zdrvujúcou porážkou troch rímskych légií vedených Varom v bitke v Teutoburskom lese na jeseň v roku 9.

Životopis

Narodil sa v roku 16 alebo 17 pred Kr. kniežaťu Cheruskov Segimerovi (po latinsky Segimerus). Ako dieťa ho spolu s bratom Flavom poslali do Ríma, aby získal rímsku výchovu a vojenské vzdelanie. Stal sa tam z neho rímsky občan, plynulo hovoriaci latinčinou a spoznal aj vojensko-strategicko-politické myslenie Rimanov. Jeho brat Flavus sa pridal k Rimanom, zatiaľ čo Arminius zostal verný Germánom. Pohádal sa s náčelníkom Segestom, ktorý prešiel k Rimanom. Viedol úspešné boje s Rimanmi aj po Varovej porážke. Podarilo sa mu zahnať do tábora a skoro ich druhýkrát zničil, no tentokrát sa Rimania spamätali a Germánov zničili. Nasledoval jeho koniec. Generál Germanicus ho viackrát porazil a oslobodil Varove insígnie. Nakoniec bol Arminius definitívne porazený a jeho činnosť skončila. V nasledujúcej bitke sa zúfalo snažil vyhrať, ale jeho Germánia stratila slobodu. Germanicus definitívne vyhral a Arminia zavraždili samotní Germáni.
Paul Verlaine

Film

V roku 1995 nakrútila Agnieszka Holland film s názvom Úplné zatmenie (Total Eclipse) v hlavnej úlohe s Leonardom DiCaprio ako Rimbaudom a Davidom Thewlisom ako Verlainom.
Suze

Poloha

Obec má rozlohu 14,43 km². Najvyšší bod je položený 730 m n. m. a najnižší bod 239 m n. m.

Obyvateľstvo

Počet obyvateľov obce je 242 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vieux-Fumé

Poloha

Obec má rozlohu 6,69 km². Najvyšší bod je položený 73 m n. m. a najnižší bod 23 m n. m.

Obyvateľstvo

Počet obyvateľov obce je 422 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Bolívie

Vlajka Bolívie – tri vodorovné pruhy vlajky – červený, žltý a zelený – symbolizujú statočnosť bolívijských vojakov, nerastné bohatstvo a úrodnosť zeme. Červený a žltý pruh sú iste odvodene z farieb Kolumbie (Novej Grenady) a jej i bolívijského osloboditeľa Simona Bolívara, po ktorom sa krajina, v rokoch 1776 – 1825 nazývaná Horné Peru, od roku 1825 volá. Uprostred je bolívijský štátny znak z roku 1888: v ovále je zobrazená krajina v prirodzených farbách so štylizovanou kresbou hory Potosí ožiarenej slnkom, vpredu je juhoamerická lama, potom chlebovník, snop pšenice v pozadí les a dom. V hornej žltej časti oválneho pruhu je červený nápis BOLIVIA, v dolnej modrej časti je desať žltých päťramenných hviezd, ktoré predstavujú departementy štátov (desiaty, nazvaný Cobija, Bolívijčania stratili v 19. storočí za Tichomorskej vojny). Za oválom sú dve skrížené staré delové hlavne, dva trojice bolívijských vlajok, dva dvojice pušiek, frigická čiapka slobody, vojnová sekera Inkov a vavrínový veniec, na ovále stojí andský kondor.
Vlajka v dnešnom usporiadaní farebných pruhov bola zavedená roku 1851, v rôznych iných variantoch sa však používala už od vzniku samostatného štátu v roku 1825, znak bol pridaný roku 1888.
Stráňavský potok

Stráňavský potok (zaužívaný je i názov Hýrov) je potok na Hornom Považí, v okrese Žilina. 
Je to ľavostranný prítok Váhu a vyteká zo Stráňavskej doliny v Malej Fatre. Pramení v Lúčanskej Fatre na S úpätí vrchu Minčol (1 364 m n. m.) vo výške okolo 1 180 m n. m.
Od prameňa tečie SZ smerom Stráňavskou dolinou, kde priberá niekoľko prítokov a v podobe bystriny sa asi po 4 km dostáva v nadmorskej výške cca 450 m n. m. do obce Stráňavy. Necelý kilometer za obcou vteká do Vodného diela Žilina.
Ceaulmont

Poloha

Obec má rozlohu 17,38 km². Najvyšší bod je položený 266 m n. m. a najnižší bod 104 m n. m.

Obyvateľstvo

Počet obyvateľov obce je 726 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tours-sur-Marne

Poloha

Obec má rozlohu 23,51 km². Najvyšší bod je položený 192 m n. m. a najnižší bod 71 m n. m.

Obyvateľstvo

Počet obyvateľov obce je 1 309 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lucia Hrivnák Klocová

Peking 2008

Na olympijských hrách v Pekingu 2008 postúpila z rozbehu časom 1:59,42 min. V semifinálovom behu skončila 3. časom 1:58,80 min a do finále nepostúpila. Celkovo obsadila 11. miesto.

Majstrovstvá Európy v atletike 2010

V behu na 800 metrov skončila pôvodne na 4. mieste, keď dobehla o deväť stotín za bronzovou pozíciou. Takmer o sedem rokov neskôr, vo februári 2017 dodatočne získala bronzovú medailu po diskvalifikácii víťazky Marie Savinovovej.

Letné olympijské hry 2012

Na Letných olympijských hrách 2012 16. najlepším časom 4:07,79 postúpila do semifinále v behu na 1 500 a zároveň vytvorila slovenský rekord.
Vladimír Hančík

Štúdiá a akademická činnosť

Po absolvovaní základnej školy v Ružomberku a maturite (1963) na Strednej priemyselnej škole spojovej techniky v Banskej Bystrici sa Vladimír Hančík stal absolventom (1968) Fakulty telesnej výchovy a športu Univerzity Komenského v Bratislave (FTVŠ UK). Fakultu ukončil ako diplomovaný tréner volejbalu. Po štúdiách nastúpil ako odborný asistent na Katedru teórie a didaktiky hier FTVŠ UK. V roku 1978 získal doktorát z pedagogiky. V rokoch 1986 až 1994 pôsobil ako odborný asistent na Katedre hier FTVŠ UK.

Volejbalový tréner

V roku 1971 nastúpil ako asistent trénera v ženskom seniorskom družstve TJ Slávia UK Bratislava. O rok neskôr sa stal prvým trénerom tohto družstva. Sláviu UK trénoval v rokoch 1971 – 1979, 1982 – 1984, 1990 a 1997. V rokoch 1979 až 1982 trénoval Vladimír Hančík v zahraničí. Viedol rakúske reprezentačného družstvo žien, junioriek Rakúska a bol aj trénerom Wustenrotu Salzburg. V rokoch 1984 až 1986 viedol ženskú volejbalovú reprezentáciu ČSSR. V týchto rokoch bol štátnym trénerom volejbalu na Stredisku vrcholového športu Bratislava.
Starí Slováci

Starí Slováci je u niektorých historikov, archeológov a jazykovedcov (zoznam 32 zástancov pozri napr. ) označenie pre predkov dnešných Slovákov žijúcich na území dnešného Slovenska a okolí zhruba pre obdobie 8./9. – 10. storočia; u niektorých autorov už od 6. storočia (potom často alternatívne k pojmu Slováci).
Výraz sa používa už od konca 19. storočia, kedy sa začala formovať moderná slovenská profesionálna veda. Veľmi málo sa používal v 70. a 80. rokoch 20. storočia. Podľa väčšiny prívržencov termínu má ísť najmä o ekvivalent označení typu starí Maďari, starí Česi a pod.
Niektorí autori pojmom starí Slováci označujú až (resp. aj) predkov dnešných Slovákov približne pred 15. storočím, často alternatívne k označeniu Slováci (napr. Ján Stanislav).

Alternatívne terminologické prístupy

Najmä v druhej polovici 20. storočia a u mnohých autorov je doteraz bežné – najmä pre obdobie okolo 9. storočia - hovoriť o Slov(i)enoch, pričom ale tento pojem je problematický v tom, že niektorí autori ho chápu len ako akési staršie označenie pre Slovákov (to by bol potom ekvivalent pojmu starí Slováci), iní ako akési súhrnné označenie pre veľkomoravských predkov dnešných Moravanov a Slovákov (napr. Třeštík, Steinhübel), iní ako označenie pre všetkých obyvateľov jadra Veľkej Moravy okrem elitnej vrstvy (napr. Dejiny Slovenska), iní len ako synonymum pre slovo Slovania a ďalší jeho význam vôbec nešpecifikujú. Navyše je výraz nepreložiteľný do mnohých západoeurópskych jazykov, kde sa po preklade zmení buď na slovo Slovinci alebo na slovo Slovania. Od 10. storočia potom títo autori spravidla hovoria o Slovákoch. Steinhübel sa prihovára aj za používanie výrazu Nitrania od 8. do 12. storočia.
Ďalšia skupina pre obdobie do 9. storočia hovorí spravidla o Slovanoch, od 10. storočia o Slovákoch.
Iná skupina (napr. Bartl alebo Encyklopédia Slovenska) hovorí najprv o Slovanoch, v 8. a 9. stor. o formovaní Slovákov (prvej fáze formovania slovenskej národnosti), od 10. storočia o Slovákoch. Archeologička Štefanovičová hovorí do 9. storočia o Slovanoch alebo Slovenoch, o formovaní Slovákov v 10. storočí a od 11. stor. o Slovákoch.
Ďalšia skupina historikov/jazykovedcov (napr. Chropovský po roku 1989, Kučera po roku 1989, Hrušovský, Ďurica, Doruľa a viacerí zahraniční vedeckí pracovníci) hovorí o Slovákoch už od 6./7. storočia. Viacerí z tejto skupiny dnes pripúšťajú ako alternatívu výraz „starí Slováci“.
Slovenské národné hokejové mužstvo na MS 1996

Toto je zostava slovenskej hokejovej reprezentácie, ktorá sa umiestnila na 10. mieste na Majstrovstvách sveta v ľadovom hokeji 1996. Trénerom tohto výberu bol Július Šupler.
Alexandra Huszáková

Od augusta 2013 novým pôsobiskom Rusko

V auguste 2013 so spoluhráčkami Fanni Gasparicsovou a Franciskou Kiss-Simonovou podpísali profesionálne zmluvy na dva plus jeden rok s účastníkom Majstrovstiev Ruskej federácie Fakelom Čeľabinsk.
Saint-Jean-des-Essartiers

Poloha

Obec má rozlohu 8,27 km². Najvyšší bod je položený 202 m n. m. a najnižší bod 109 m n. m.

Obyvateľstvo

Počet obyvateľov obce je 203 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Centrálny moment

Centrálny moment je v matematickej štatistike jedna z charakteristík náhodnej premennej X, resp. jedna z charakteristík jej rozdelenia pravdepodobnosti. Zvyčajne sa táto charakteristika označuje nasledovne: \nu_k

Okrem iného sa centrálne momenty spolu so začiatočnými momentmi využívajú pri definovaní charakteristík šikmosti a charakteristík špicatosti (koeficient šikmosti a špicatosti).
Ako vidno z definície centrálneho momentu, tak variancia náhodnej veličiny je druhý centrálny moment náhodnej veličiny.
Nakagin Capsule Tower

Nakagin Capsule Tower je obytno-administratívna budova v Tokiu, navrhnutá architektom Kishom Kurokawom v roku 1971.
Kapsulová veža sa stala jedným z hlavných predstaviteľov japonskej architektúry 70tych rokov. Od roku 1996 bola pripísaná do zoznamu svetového dedičstva v International Commitee of Docomomo International.

Vznik a vývoj

Povojnové obdobie vyvolalo množstvo otázok ohľadom lacného bývania. Svetoví architekti sa zaoberali otázkou ako vytvoriť čo najviac obytných priestorov na čo najmenšej ploche. Preto sú 70-te roky charakteristické celosvetovou expanziou výstavby bytových domov.

Inšpirácia

Japonský architekt Kisho Kurokawa vytvoril jednu z najpozoruhodnejších stavieb z oblasti stavieb pre bývanie, ktorá podala základ pre inšpiráciu mnohých tvorcov svetovej architektúry. Budova je aktuálnou odozvou na vtedajšiu situáciu.
The Capsule Tower alebo Kapsulová veža sa nachádza v Nakagin v Tokiu. Plocha, ktorú zaberá táto stavba sa rozprestiera na priestore o rozlohe 3 091,23 m², z toho je čistá zastavaná plocha 429,51 m². Tvorí ju 13 nadzemných a jedno podzemné podlažie. Pozostáva zo 140tich kapsúl, ktoré tvoria stavebnú jednotku pričom na každej akcentuje jedno malé okrúhle okno.

Konštrukcia

Autor vynašiel systém spájania betónových prefabrikovaných kociek do nosného centrálneho jadra pomocou štyroch vysokonapäťových šróbov. Jednotlivé časti objektu boli zdvihnuté žeriavom a upevnené do betónovej šachty. Vytvoril ľahko demontovateľnú konštrukciu, ktorou sa v prípade potrebnej rekonštrukcie dá veľmi rýchlo nahradiť samotná bytová jednotka za novú. Zároveň sa stala stavba jedinečná svojou formou, nepravidelne sa opakujúcim modulárnym prvkom v tvare kocky. Napriek chaotickému rozmiestneniu pôsobí veža harmonizujúco, dominantne a jedinečne.

Interiér

Každá kapsula bola navrhovaná ako samostatný byt pre jednu osobu prípadne tzv. štúdio. Architekt nezabudol ani na interiér. Doplnil ho originálnym nábytkom a zabudovanými spotrebičmi ako napr. televízorom, hudobným prehrávačom. Hygienické jadro je taktiež súčasťou vnútorného priestoru, vo vzájomnom spolunažívaní materiálov i tvarom. Celkový interiér pôsobí veľmi futuristicky, progresívne na vtedajšiu dobu akoby predznamenal začiatok zaha hadidovskej súčasnej architektúry.
Vivoin

Poloha

Obec má rozlohu 18,26 km². Najvyšší bod je položený 91 m n. m. a najnižší bod 57 m n. m.

Obyvateľstvo

Počet obyvateľov obce je 912 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turecký čaj

Turecký čaj (tur. çay) je typ čaju, obľúbený najmä v Turecku, na severnom Cypre a v niektorých balkánskych krajinách.

Pestovanie

Turecký čaj sa pripravuje z drveného druhu čierneho čaju Rize, pestovaného v provincii Rize na južnom pobreží Čierneho mora. Táto oblasť na východnom pobreží má mierne podnebie s dostatkom zrážok a úrodnej pôdy.
V roku 2004 bolo v Turecku vyprodukovaných 205 500 ton čaju (6,4 % z celkovej svetovej produkcie). Ide teda o jeden z najväčších trhov na svete s čajom. Pre domácu spotrebu bolo použitých 120 000 ton a zvyšok bol určený na export. Navyše, Turecko malo v roku 2004 najvyššiu spotrebu čaju na osobu na svete – 2,5 kg, nasledovalo Spojené kráľovstvo (2,1 kg na osobu).

Príprava čaju

Turecký čaj je spravidla pripravený pomocou dvojitej kanvice s názvom "çaydanlık". V kanvici sa na spodnej časti nachádza voda, na vrchu v menšej kanvici suchý čaj, ktorý sa teplotou vody najprv zohreje a potom sa zaleje časťou teplej vody zo spodnej kanvice. Tak vznikne koncentrovaný hnedočervený čaj, ktorý sa ďalej riedi podľa chuti. Môžete vytvoriť silný čaj, nazývaný turecký koyu (znamená „tmavý“), tavsan kani (doslova „králičia krv“) tmavo hnedočevenej farby, alebo svetlý a „slabý“ acik. Čaj sa nalieva do malých porcelánových šálok tulipánovitého tvaru, pridáva sa s cukrom, niekedy aj s citrónom, ale vždy bez mlieka.
Paradigmatika frazém

Paradigmatika frazém je súhrn všetkých paradigmatických vzťahov vo frazeológii, ktoré sa môžu prejavovať na rovine tvarov najmä konštrukčne kľúčového slova (jeho ohýbaním sa tvoria tzv. paradigmatické formy frazémy, ktoré umožňujú pri väčšine frazém ich kontaktové zapojenie do kontextu, napr. roníš, roním, roníme krokodílie slzy), ďalej pri opozícii ustálenosť – variantnosť, a to existenciou variantov frazémy, a napokon na rovine významu frazémy, keď sa v osobitých paradigmatických vzťahoch nachádzajú také kategórie, ako frazeologické synonymá, frazeologické homonymá, významy v rámci polysémickej frazémy alebo frazeologické antonymá.
Gilley (Haute-Marne)

Poloha

Obec má rozlohu 10,58 km². Najvyšší bod je položený 378 m n. m. a najnižší bod 233 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thorens-Glières

Poloha

Obec má rozlohu 63,05 km². Najvyšší bod je položený 2 000 m n. m. a najnižší bod 565 m n. m.

Obyvateľstvo

Počet obyvateľov obce je 3 163 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anquetierville

Poloha

Obec má rozlohu 4,08 km². Najvyšší bod je položený 153 m n. m. a najnižší bod 98 m n. m.

Obyvateľstvo

Počet obyvateľov obce je 358 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Androklos (mytológia)

Androklos (starogr. Ἄνδροκλος – Androklos) je v gréckej mytológii syn aténskeho kráľa Kodra, bol zakladateľ mesta Efez.
Za vlády jeho otca Kodra vpadli do Atiky Dóri a hrozilo, že si krajinu podmania. Keď sa Kodros dozvedel z delfskej veštiarne, že Atény sa zachránia len ak zahynie ich kráľ, dobrovoľne obetoval svoj život a Dóri skutočne od Atén odtiahli. Následníkom Kodra sa potom stal jeho syn Medón, ale už nie s titulom kráľ (basileus), ale už len ako archón (panovník), lebo kráľovský titul sa po hrdinskej smrti Kodra z úcty k nemu zrušil. Počas vlády Medóna začali Ióni z Atiky (hlavne z Atén) kolonizovať západné pobrežie Malej Ázie. Podľa tradície Kodrov syn Neileus, obsadil mesto Milét a Androklos založil mesto Efez.
Podľa antického autora Strabóna, Androklos založil mesto Efez spolu s iónskymi Grékmi z Atiky, potom ako odtiaľ vyhnal pôvodných obyvateľov, Károv a Lelegov. Androklos však v boji s Kármi padol a bol pochovaný vo svojom novozaloženom meste Efez.
Únia kynologických klubov

Únia kynologických klubov (ÚKK) je záujmové združenie právnických osôb, chovateľských klubov zastrešených v Slovenskej kynologickej jednote. Vznikla na ustanovujúcom Valnom zhromaždení 17.3. 2012, kde jej vznik podporilo 31 chovateľských klubov. Postupne sa za členov prihlásilo ďalších osem chovateľských a dva záujmové kluby.
Hlavným dôvodom založenia ÚKK bolo po takmer dvoch desaťročiach asociovaného, neplnohodnotného členstva chovateľských klubov zastrešených priamo v SKJ dosiahnuť rovnocenné postavenie, podobne ako ho majú členovia Slovenského poľovníckeho zväzu a Zväzu športovej kynológie. 
Dňa 16.7.2012 bola Valným zhromaždením Slovenskej kynologickej jednoty prijatá za asociovaného člena SKJ. Od 1.1.2013 bola Únii kynologických klubov pridelená správa plemennej knihy pre plemená, ktoré prostredníctvom chovateľských klubov zastrešuje.
Únia kynologických klubov bola 4.4. 2013 na Valnom zhromaždení Slovenskej kynologickej jednoty prijatá za riadneho člena.
Preuilly-sur-Claise (obec)

Poloha

Obec má rozlohu 12 km². Najvyšší bod je položený 137 m n. m. a najnižší bod 67 m n. m.

Obyvateľstvo

Počet obyvateľov obce je 1 066 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Calmoutier

Poloha

Obec má rozlohu 14,04 km². Najvyšší bod je položený 390 m n. m. a najnižší bod 258 m n. m.

Obyvateľstvo

Počet obyvateľov obce je 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roger Keith Crouch

Životopis

Absolvoval vysokoškolské štúdium v odbore fyziky na Tennessee Polytechnic Institute a Virginia Polytechnic Institute, ktoré ukončil v roku 1971 získaním titulu PhD. Mal vtedy 30 rokov. Súbežne so štúdiami bol v období rokov 1962 až 1985 zamestnaný v Laglez Research Center, ktoré patrí pod NASA. Vo vedeckej funkcii v NASA zostal aj potom, keď sa roku 1985 stav vedúcim strediska Headquarters, Microgravity Space Applications Div., V hlavnom meste Washington. Medzi astronautov bol zaradený od 11. januára 1989 do 30. januára 1992 a po štvorročnej pauze v období 29. januára 1996 až 17. júla 1997. Má ženu Anne Novotny a spolu majú tri deti - Melanie (* 1968), Kewina (* 1971) a Kenyon (* 1974).

Lety do vesmíru

Na svoju prvú vesmírnu misiu sa dostal vo svojich 54 rokoch v roku 1997. Mala označenie STS-83 a bola dodatočne po svojom štarte z kozmodrómu mysu Canaveral na Floride katalogizovaná v COSPAR ako 1997-013A. Na palube raketoplánu Columbia bola sedemčlenná posádka. Keďže sa krátko po dosiahnutí orbitálnej dráhy začali objavovať vážne nedostatky palivových článkov, bol let predčasne ukončený pristátím na kalifornskej základni Edwards (Mohavská púšť).
O tri mesiace bola misia zopakovaná s rovnakým raketoplánom, posádkou, miestom štartu. Pristáli tentoraz na myse Canaveral a v COSPAR získali označenie 1997-032A. Program sa tentoraz podarilo splniť. Na palube so sebou mali laboratórium Spacelab.
Hordaland

Hordaland Fylke je územnosprávna jednotka v juhozápadnom Nórsku. Správnym centrom územia je mesto Bergen, správcom kraja je Fylkesmann i Hordaland. Leží tu 33 obcí a počet obyvateľov dosiahol v roku 2005 448 343. Rozloha kraja je 15 450 km².
Kraj Hordaland hraničí s krajmi Sogn og Fjordane na severe, Buskerud a Telemark na východe a Rogaland na juhu. Na západe jeho brehy obmýva Severné more, z ktorého sa do pevniny zarezávajú fjordy Kvinnheradsfjorden a Hardangerfjorden, ktoré akoby objímali pohorie Folgefonna, pokryté rovnomenným ľadovcom. Na východe na hraniciach s krajom Buskerud a Telemark je náhorná plošina Hardangervidda.
Územím prechádzajú cesty E16, E39 a E134, severnou časťou územia prechádza železničná trať z Oslo do Bergenu. Bergen je významným prístavným mestom Nórska a jeho štvrť Bryggen je na Zozname svetového dedičstva UNESCO. Zaujímavosťou kraja je okolo roku 1790 vznik Hardangerskej výšivky podľa vzoru talianskej čipky Reticella.
Svenska hockeyligan

História

Hrá sa od sezóny 1975/1976. V súťaži hrá 12 klubov ktoré odohrajú 55 kôl. Po skončení prvých 8 tímov postupuje od Play-off kde hrajú o pohár Le Mat. Posledné dva kluby zostupujú do baráže, kde sa stretnú so štyroma klubmi druhej najvyššej súťaže. Doteraz hralo v súťaži 21 klubov. V sezóne 2011/2012 bude 22-hým úplný nováčik v súťaži Växjö Lakers. SHL je nástupkyňou Švédskych majstrovstiev v ľadovom hokeji, ktoré sa hrali do roku 1922.
Európa

Filozofia

Podľa René Huygheho sa Európa sformovala v čase, keď sa ťažisko kresťanstvom obohatenej a otrasenej
stredomorskej civilizácie presunulo na sever, zatiaľ čo jej východná časť sa v podobe Byzantskej ríše začala odpútavať, až sa nakoniec celkom odtrhla v 15. stor. po dobytí Turkami. Od tej doby sa Európa už nerozdeľovala na západ a východ, ale na sever a juh, v ktorom prevzala stredomorské dedičstvo Talianska. Európsku jednotu sa však podarilo stmeliť spojením občianskej moci zo severu s rímskou cirkevnou nadvládou, čo sa pravda neobišlo bez konfliktov. Toto spojenie, ktoré pripravoval Chlodovik a ktoré uskutočnil Karol Veľký, dovŕšil vznik Svätej ríše rímskej národa nemeckého, ktorej názov dosť názorne vyjadroval nečakané zjednotenie latinského sveta s jeho odporcom, starou Germániou.
Mahibadú

Mahibadú (maldiv. މަހިބަދޫ‎) je jeden z obývaných ostrovov na atole Alif Dál na Maldivách. Je hlavným mestom atolu. Počet obyvateľov je 1 860 (jún 2006), dĺžka ostrova 825 m, šírka 250 m. Vzdialenosť od hlavného mesta Male je 75,64 km.
Skamandros z Mytilény

Skamandros (starogr. Σκάμανδρος – Skamandros) bol v roku 476 pred Kr. olympijský víťaz v behu na jedno stadion.
Skamandros z Mytilény figuruje v záznamoch starovekého autora Eusebia z Kaisareie ako víťaz 76. olympijských hier v behu na jedno stadion. Jeho víťazstvo na týchto hrách zaznamenal i historik Dionysios z Halikarnasu, a to v súvislosti s datovaním nástupu rímskych konzulov Gaia Horatia a Tita Menenia do úradu a ich ročného pôsobenia vo funkcii.
V Olympii sa beh na jedno stadion zaviedol už na počiatku hier, t. j. v roku 776 pred Kr. Táto olympijská disciplína sa na hrách považovala za hlavné preteky a aj po zaradení ďalších súťažných disciplín sa menom víťaza týchto pretekov označovala celá olympiáda.
Cersay

Poloha

Obec má rozlohu 36,78 km². Najvyšší bod je položený 112 m n. m. a najnižší bod 59 m n. m.

Obyvateľstvo

Počet obyvateľov obce je 994 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kalkýš

Kalkýš (iné názvy: kelkýš, keltýš, kalkíš, keltíš) je sladké kašovité jedlo zo šťavy naklíčených obilovín (raž, pšenica). Vytvára sa pridaním vody a múky k naklíčeným zrnám a následným pečením. Šlo o tradičné jedlo južnej časti západného Slovenska, ktoré sa pripravovalo najmä pred Veľkou nocou.
6. skupina

Biologický význam

Molybdén je súčasťou enzémov mnohých živých organizmov a volfrám sa vyskytuje v enzýmoch baktérií ríše Archea.
Krakovský potok

Prameň

Pramení v Spišsko-šarišskom medzihorí, v podcelku Ľubotínska pahorkatina, juhojuhozápadne od kóty 728,2 m, medzi obcami Jakovany a Červená Voda v nadmorskej výške približne 517 m n. m.